Title: Stillhetens økologi
Description: Naturen er hverken rettferdig eller logisk eller fornuftig. Den er det den er. Og den gjør det den gjør. Når naturforbruket mitt står i fare for å undergrave økosystemet som opprettholder meg, er det, sett fra økosystemets perspektiv, hverken galt eller riktig. Bryter økosystemet sammen på grunn av min adferd, vil det omdannes og finne en ny identitet, kanskje med min art, kanskje uten min art. Stillhetens økologi består av syv essay som på ulike måter går inn i vår tids store spørsmål: Hvordan skal vi tenke og handle i møte med klimatrusselen? Erland Kiøsterud skriver om nødvendigheten av å se oss selv utenfra og erkjenne den økologiske krisen vi har skapt som del av oss selv - vår egen kropp, våre tankemønstre og fortellinger. Skrivemåten i ?Stillhetens økologi? er dels analytisk, dels personlig, og på elegant og aktsomt vis knytter Kiøsterud etiske og eksistensielle spørsmål om forholdet mellom menneske og natur til egen oppvekst og eget forfatterskap.
Subjects: Human ecology